
ДОГОВОР 

с гарантиран резултат (ЕСКО ДОГОВОР)
№ [попълва се номер, определен от Възложителя]

Днес,
........................, в [място на сключване на договора], между:
"ВОДОСНАБДЯВАНЕ И КАНАЛИЗАЦИЯ" ЕООД София, с адрес: гр. София бул. „Рожен“ № 15, с ЕИК/БУЛСТАТ 832046330, представлявано от Управителя НИКОЛА ГЕРГИНОВ НИТОВ, наричано за краткост ВЪЗЛОЖИТЕЛ, от една страна,
и
[Наименование на изпълнителя], [с адрес: [адрес на изпълнителя] / със седалище и адрес на управление: [седалище и адрес на управление на изпълнителя] [да се попълни приложимото според случая], [ЕИК / код по Регистър БУЛСТАТ / регистрационен номер или друг идентификационен код (ако изпълнителят е лице, установено в друга държава членка на ЕС или трета страна) […] [и ДДС номер […]] [да се попълни приложимото според случая], представляван/а/о от [имена на лицето или лицата, представляващи изпълнителя], в качеството на [длъжност/и на лицето или лицата, представляващи изпълнителя], [съгласно [документ или акт, от който произтичат правомощията на лицето или лицата, представляващи изпълнителя – ако е приложимо]], наричан/а/о за краткост ИЗПЪЛНИТЕЛ, от друга страна,
ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“;

на основание чл. 112 от Закона за обществените поръчки („ЗОП“) и Решение 
№ …/……………г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: “РЕАЛИЗАЦИЯ НА ДОГОВОР С ГАРАНТИРАН РЕЗУЛТАТ (ЕСКО ДОГОВОР) ЗА ВЪВЕЖДАНЕ НА ЕНЕРГОЕФЕКТИВНИ МЕРКИ ЗА НУЖДИТЕ НА „ВОДОСНАБДЯВАНЕ И КАНАЛИЗАЦИЯ“ ЕООД СОФИЯ”, се сключи този договор („Договора/Договорът“) при следните условия:
ДЕФИНИЦИИ
1. Обект – Помпенa станция – „Правец“, Помпенa станция – „Шияковци“ и ПСОВ – гр. Самоков“, които предмет на обследване в докладите за обследване за енергийна ефективност, приложени към Договора;
2. Енергоефективни мерки – енергоспестяващите мерки, предвидени в Доклада за обследване за енергийна ефективност, приложен към Договора и отразени в Техническата спецификация;
3. Гарантиран енергоефективен резултат – годишните (за период от 12 последователни месеца) енергийни спестявания, които съгласно Доклада за обследване за енергийна ефективност, приложен към Договора, при константност на конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора, ВЪЗЛОЖИТЕЛЯТ би постигнал след въвеждане на Енергоефективните мерки, които годишни енергийни спестявания ИЗПЪЛНИТЕЛЯТ гарантира на ВЪЗЛОЖИТЕЛЯ за срок от 108 (сто и осем) месеца, считано от изпълнението на уговорените Енергоефективни мерки и приемането им от ВЪЗЛОЖИТЕЛЯ по уговорения между Страните начин;
4. Коефициент на ефективност – частното от делението на действително постигнатите енергийни спестявания, установени по реда на чл. 8, т. 3 на Договора (делимо) на Гарантирания енергоефективен резултат (делител);

ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави, срещу възнаграждение и при условията на този Договор, следната услуга:  РЕАЛИЗАЦИЯ НА ДОГОВОР С ГАРАНТИРАН РЕЗУЛТАТ (ЕСКО ДОГОВОР) ЗА ВЪВЕЖДАНЕ НА ЕНЕРГОЕФЕКТИВНИ МЕРКИ ЗА НУЖДИТЕ НА „ВОДОСНАБДЯВАНЕ И КАНАЛИЗАЦИЯ“ ЕООД СОФИЯ ”, включваща:
1.  Етап 1 - Осигуряване на финансиране и изпълнение на набелязаните Енергоефективни мерки на Обекта.

2.  Етап 2 - Mониторинг на енергийното потребление на Обекта с отчитане на Гарантирания енергоефективен резултат от изпълнените Енергоефективни мерки, наричани за краткост „Услугите“. 

Чл. 2. ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ, Ценовото предложение на ИЗПЪЛНИТЕЛЯ, Погасителния план и Доклада за обследване за енергийна ефективност, съставляващи съответно Приложения № 1, 2, 3, 4 и 5 към този Договор („Приложенията“) и представляващи неразделна част от него.
Чл. 3. В срок до 3 (три) календарни дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) календарни дни от настъпване на съответното обстоятелство. (ако е приложимо)
СРОК НА ДОГОВОРА. СРОК И МЯСТО НА ИЗПЪЛНЕНИЕ

Чл. 4. Договорът влиза в сила на ……………….г. и е със срок на действие до изпълнение на всички поети от Страните задължения по Договора, но за не повече от … (словом) месеца, считано от подписването на Договора. Този срок тече само през времето на течението на сроковете по чл. 5.
Чл. 5. Сроковете за изпълнение на отделните етапи са както следва:
1. За изпълнение на Енергоефективните мерки – ………….. месеца, считано от датата на която ВЪЗЛОЖИТЕЛЯТ е дал на ИЗПЪЛНИТЕЛЯ необходимото съдействие, така че последният да може да започне законосъобразно изпълнението на Енергоефективните мерки. Този срок тече до предаването на изпълнените Енергоефективни мерки от ИЗПЪЛНИТЕЛЯ на ВЪЗЛОЖИТЕЛЯ;

2. За мониторинг на енергийното потребление на Обекта с отчитане на Гарантирания енергоефективен резултат от изпълнените Енергоефективни мерки – 108 (сто и осем) месеца, считано от изпълнението на уговорените Енергоефективни мерки и приемането им от ВЪЗЛОЖИТЕЛЯ по уговорения между Страните начин.
Чл. 6. Мястото на изпълнение на Договора е Обектът.
ЦЕНА, РЕД И СРОКОВЕ ЗА ПЛАЩАНЕ. 

Чл. 7. (1) За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на [[……… (…………………………)] (посочва се цената без ДДС, с цифри и словом)] лева без ДДС и [……… (…………)] (посочва се цената с ДДС, с цифри и словом)] лева с ДДС (наричана по-нататък „Цената“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение № 3, която се формира от стойността на изпълнението на Енергоефективните мерки в размер на …………..лв. без ДДС /………….../, стойността на лихвата, в размер на …………….лв., изчислена при ……….. % годишен процент на оскъпяване, определена за срок от ……... месеца.
(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, [включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението [и за неговите подизпълнители (ако е приложимо)], като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

(3) Цената, посочена в ал. 1, е крайна за времето на изпълнение на Договора, като включва всички преки и непреки разходи за изпълнение на Договора, както и дължимите данъци и такси, и не подлежи на промяна освен в случаите, изрично уговорени в този Договор и в съответствие с разпоредбите на ЗОП.
Чл. 8. ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:
1. Ежемесечно, считано изпълнението на уговорените Енергоефективни мерки и приемането им от ВЪЗЛОЖИТЕЛЯ по уговорения между Страните начин, на части съгласно приложения към Договора Погасителен план. При завършването на уговорените Енергоефективни мерки и приемането им от ВЪЗЛОЖИТЕЛЯ по уговорения между Страните начин ИЗПЪЛНИТЕЛЯТ ще издаде на ВЪЗЛОЖИТЕЛЯ фактура за пълната стойност на уговорените Енергоефективни мерки – …………..лв. с ДДС /………….../. Дължимият ДДС по тази фактура ще се изплаща от Възложителя на Изпълнителя ежемесечно на равни части в рамките на и според оферирания от Изпълнителя срок за изплащане на инвестицията като всяко месечно такова плащане ще бъде дължимо заедно със съответната месечна погасителна вноска по първото изречение на настоящия чл. 8, т. 1. За месечните погасителни вноски съгласно Погасителния план ИЗПЪЛНИТЕЛЯТ ще издава на ВЪЗЛОЖИТЕЛЯ ежемесечно фактури само за дължимите лихвени плащания, по които ДДС няма да бъде начисляван.
2. Първата вноска ще се плати до десет дни след подписване на приемо-предавателния протокол за приемане на Енергоефективните мерки.
3. След изтичането на всеки период от дванадесет месеца от изпълнението на уговорените Енергоефективни мерки и приемането им от ВЪЗЛОЖИТЕЛЯ по уговорения между Страните начин, по покана от страна на ИЗПЪЛНИТЕЛЯ, а при липса на такава и самосиндикално ВЪЗЛОЖИТЕЛЯТ наема фирма, която да верифицира постигнатия Гарантиран енергоефективен резултат от изпълнените Енергоефективни мерки за предходния дванадесетмесечен период на тяхното действие, използвайки изградената система за мониторинг. Ако през отчетния дванадесетмесечен период е настъпило изменение в конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора, верифициращата постигнатия Гарантиран енергоефективен резултат фирма следва да съобрази това при неговото установяване. ВЪЗЛОЖИТЕЛЯТ възлага с договор на фирма верифицирането по настоящата точка на постигнатия Гарантиран енергоефективен резултат. В случай, че след изтичането на поредния дванадесетмесечен отчетен период от изпълнението на уговорените СМР и приемането им от ВЪЗЛОЖИТЕЛЯ по уговорения между Страните начин остават по-малко от дванадесет месеца до края на срока по чл. 5, т. 2, след края на срока по чл. 5, т. 2 по реда на настоящата чл. 8, т. 3 се извършва верифициране на постигнатия Гарантиран енергоефективен резултат през този по-кратък от дванадесет месеца срок до края на срока по чл. 5, т. 2, като в зависимост от изпълнението на Гарантирания енергоефективен резултат през него между Страните се дължи компенсационно или премиялно плащане за него.
4. Ежегодно ВЪЗЛОЖИТЕЛЯТ и ИЗПЪЛНИТЕЛЯТ с двустранно подписан протокол установяват съгласно резултатите по чл. 8, т. 3 стойността на Коефициента на ефективност и изпълнението на Гарантирания енергоефективен резултат за Обекта, както и необходимостта от извършване на компенсационно или премиялно плащане за него.

а) При стойност на Коефициента на ефективност за Обекта равна или по-висока от единица Страните приемат, че през изтеклия дванадесетмесечен отчетен период Гарантираният енергоефективен резултат за Обекта е постигнат. При по-висока от единица стойност на Коефициента на ефективност ВЪЗЛОЖИТЕЛЯТ дължи на ИЗПЪЛНИТЕЛЯ премиялно плащане.
б) При стойност на Коефициента на ефективност за Обекта по-ниска от единица ИЗПЪЛНИТЕЛЯТ компенсира ВЪЗЛОЖИТЕЛЯ поради непостигнат Гарантиран енергоефективен резултат за Обекта през изтеклия дванадесетмесечен отчетен период посредством компенсационно плащане.
5. Стойността на плащанията по т. 4, б. „а“ и “б“ за обектите, се определят както следва:

а) В случаите по т. 4, б. “б” разликата в MWh (kWh) между стойността на Гарантирания енергоефективен резултат за Обекта и стойността на действително постигнатите енергийни спестявания за Обекта през изтеклия дванадесетмесечен отчетен период умножена по средната цена за kWh ел. енергия, заплащана от ВЪЗЛОЖИТЕЛЯ през изтеклия дванадесетмесечен отчетен период, представлява компенсационното плащане за непостигнат Гарантиран енергоефективен резултат, което ИЗПЪЛНИТЕЛЯТ дължи на ВЪЗЛОЖИТЕЛЯ.
б) В случаите по т. 4, б. “а”, изр. 2-ро разликата в MWh (kWh) между стойността на действително постигнатите енергийни спестявания за Обекта през изтеклия дванадесетмесечен отчетен период и стойността на Гарантирания енергоефективен резултат за Обекта умножена по средната цена за kWh ел. енергия, заплащана от ВЪЗЛОЖИТЕЛЯ през изтеклия дванадесетмесечен отчетен период, представлява левовата равностойност на преизпълненението на Гарантирания енергоефективен резултат, като половината от тази левова равностойност се заплаща от ВЪЗЛОЖИТЕЛЯ на ИЗПЪЛНИТЕЛЯ като премиялно плащане за качествено изпълнение на Гарантирания енергоефективен резултат от Договора.

5А. Гарантираният енергоефективен резултат е базиран на конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора (в това число, но не само – базови нива на консумация на енергия от Обекта, броя/видовете консуматори на енергия в Обекта, базови годишни нива на произвеждан продукт от Обекта, начин и честота на експлоатация на консуматорите на енергия в Обекта, цена за kWh ел. енергия и т.н.). При промяна в обстоятелствата, свързани с Обекта, която е от естеството да доведе до промяна в конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора, ВЪЗЛОЖИТЕЛЯТ е длъжен своевременно да информира за това ИЗПЪЛНИТЕЛЯ, като промяната в тези обстоятелства и свързаната с нея промяна в технико-икономическите показатели, установени и залегнали в основата на Доклада за обследване за енергийна ефективност, приложен към Договора, следва да бъде съобразена при верифицирането на постигнатия Гарантиран енергоефективен резултат от изпълнените Енергоефективни мерки. В случай на реализиране на енергийни спестявания в размер по-малък от Гарантирания енергоефективен резултат без вина на Изпълнителя и по причини независещи от него, Възложителят се задължава да продължи да извършва плащания в размер съгласно погасителния план.
6. Страните се задължават в 30 (тридесет) дневен срок от подписване на Протокола по чл. 8, т. 4 да извършат компенсационното или премиялно плащане по Договора в зависимост от стойността на Коефициента на ефективност за Обекта съобразно чл. 8, т. 5, б. “а” и “б”.
7. Сумите по чл. 8, т. 1 се изплащат не по-късно от двадесетия ден на текущия месец по банков път срещу издадена от ИЗПЪЛНИТЕЛЯ фактура за дължимите лихвени плащания (за общата цена за изпълнението на Енергоефективните мерки се издава само една фактура съгласно чл. 8, т. 1).
8. ВЪЗЛОЖИТЕЛЯТ превежда на ИЗПЪЛНИТЕЛЯ всяка една от сумите по чл. 8, т. 1 в продължение на … (…) месеца.

Чл. 9. Приходите от продажба на зелени и бели сертификати, придобити по време на действие на настоящия договор се разделят по равно между ВЪЗЛОЖИТЕЛЯ и ИЗПЪЛНИТЕЛЯ.
Чл. 10. (1) При съобразяване на ЗСч., ЗДДС и всички други относими законови и подзаконови нормативни актове всяко плащане по този Договор се извършва въз основа на следните документи:

1. приемо-предавателен протокол за приемане на Услугите за съответния етап, подписан от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на разпоредбите за Предаване и приемане на изпълнението от Договора и

2. фактура за дължимата сума/част от Цената за съответния период/етап, издадена от ИЗПЪЛНИТЕЛЯ и представена на ВЪЗЛОЖИТЕЛЯ, освен ако по закон не следва да се издава фактура за съответното плащане.

(2) ВЪЗЛОЖИТЕЛЯТ се задължава да извършва всяко дължимо плащане в уговорените в Договора срокове след получаването на фактура на ИЗПЪЛНИТЕЛЯ, при спазване на условията по ал. 1.
Чл. 11. (1) Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ: 

Банка:
[…………………………….]
BIC:
[…………………………….]
IBAN:
[…………………………….].
(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 7 (седем) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
Чл. 11А. (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите за съответния етап, заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите за Предаване и приемане на изпълнението от Договора, и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.
ГАРАНЦИЯ ЗА ИЗПЪЛНЕНИЕ
Чл. 12. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция или застраховка за изпълнение в размер на 1 % (едно на сто) от Стойността на Договора без ДДС, а именно а именно [[……… (…………………………)] (посочва се сумата, за която се издава гаранцията за изпълнение,)] („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора.
Чл. 13. (1) В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 30 (тридесет) дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 14 от Договора и/или
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от Договора и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 16 от Договора.
Чл. 14. Когато като Гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в Документацията за обществената поръчка / следната банкова сметка на ВЪЗЛОЖИТЕЛЯ: 

Банка:
[…………………………….]
BIC:
[…………………………….]
IBAN:
[…………………………….].
Чл. 15. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, която съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 

(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Чл. 16. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 

Чл. 17. (1) ВЪЗЛОЖИТЕЛЯТ освобождава поетапно Гаранцията за изпълнение, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Възложителят освобождава гаранцията поетапно, както следва:

1. 30% от стойността на гаранцията до десет дни след подписване на приемо-предавателния протокол за приемане на Енергоефективните мерки. 
2. 30% от стойността на гаранцията до десет дни от верифицирането на постигнатия Гарантиран енергоефективен резултат от изпълнените Енергоефективни мерки за първия дванадесетмесечен период на тяхното действие.

3. 40% от стойността на гаранцията до десет дни от изтичането на срока на договора.
(3) Поетапното освобождаването на частта от Гаранцията за изпълнение по ал.2, т.1 и 2 се извършва, както следва:

1. когато е във формата на парична сума – чрез превеждане на освободената част от сумата по банковата сметка на ИЗПЪЛНИТЕЛЯ, посочена в чл. 11 от Договора; 

2. когато е във формата на банкова гаранция – чрез връщане на оригинала на банковата гаранция на представител на ИЗПЪЛНИТЕЛЯ или упълномощено от него лице, като ИЗПЪЛНИТЕЛЯТ се задължава в разумен срок да предостави на ВЪЗЛОЖИТЕЛЯ нов, оригинален екземпляр на банкова гаранция, издадена в полза на ВЪЗЛОЖИТЕЛЯ, за стойността на по чл. 12, намалена съгласно ал. 2 на настоящия член. Новата банкова гаранция следва да отговаря на изискванията на чл. 15 от договора;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице, като ИЗПЪЛНИТЕЛЯТ се задължава в разумен срок да предостави на ВЪЗЛОЖИТЕЛЯ нова, оригинала на застрахователната полица/застрахователен сертификат, издадена в полза на ВЪЗЛОЖИТЕЛЯ, за стойността на по чл. 12, намалена съгласно ал. 2 на настоящия член. Новата застрахователна полица/застрахователния сертификат следва да отговаря на изискванията на чл. 16 от договора.
(4) Освобождаването на частта от Гаранцията за изпълнение по ал.2, т. 3 се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 11 от Договора; 

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

(5) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
Чл. 18. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 

Чл. 19. ВЪЗЛОЖИТЕЛЯТ има право да задържи Гаранцията за изпълнение в пълен или частичен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора през период по-дълъг от 30 (тридесет) дни след датата на сключване на Договора и ВЪЗЛОЖИТЕЛЯТ развали Договора на това основание; 

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание; 

3. при прекратяване на ИЗПЪЛНИТЕЛЯ или при обявяването му в несъстоятелност.

Чл. 20. В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

Чл. 21. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 30 (тридесет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 12 от Договора.

Чл. 22. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

ПРАВА И ЗАДЪЛЖЕНИЯ НА СТРАНИТЕ

Чл. 23. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Общи права и задължения на ИЗПЪЛНИТЕЛЯ

Чл. 24. ИЗПЪЛНИТЕЛЯТ има право:


1. да получи възнаграждение в размера, сроковете и при условията по чл. 8 – 11 от Договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

3. При промяна в обстоятелствата, свързани с Обекта, която е от естеството да доведе до промяна в конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора (в това число, но не само – базови нива на консумация на енергия от Обекта, броя/видовете консуматори на енергия в Обекта, базови годишни нива на произвеждан продукт от Обекта, начин и честота на експлоатация на консуматорите на енергия в Обекта, цена за kWh ел. енергия и т.н.) да представи аргументирано искане до ВЪЗЛОЖИТЕЛЯ за преизчисляване на стойността на технико-икономическите показатели, което да бъде съобразено при преценката за постигнатия Гарантиран енергоефективен резултат;
4. по всяко време от действието на настоящия Договор, да поиска от ВЪЗЛОЖИТЕЛЯ да определи свой представител за съвместно обследване на Обекта с цел установяване спазването на изискванията на Договора. За констатираното се изготвя и подписва от страните протокол.
Чл. 25. ИЗПЪЛНИТЕЛЯТ се задължава:

1. да предостави Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;

2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работата, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;
3. да изпълнява всички законосъобразни указания и изисквания на ВЪЗЛОЖИТЕЛЯ;

4. да пази поверителна Конфиденциалната информация, в съответствие с уговореното в Договора;
5. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП/ [да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (ако е приложимо)];

6. да участва във всички работни срещи, свързани с изпълнението на този Договор;
7. ИЗПЪЛНИТЕЛЯТ е длъжен да изпълни Енергоефективните мерки съгласно техническите параметри заложени в Договора и Приложенията към него, без дефекти и недостатъци;
8. ИЗПЪЛНИТЕЛЯТ е длъжен да осигури необходимите технически съоръжения за реализиране на Енергоефективните мерки;
9. ИЗПЪЛНИТЕЛЯТ е длъжен при изпълнение на отделните Енергоефективни мерки да използва качествени материали, конструкции и изделия, отговарящи на изискванията на БДС, и техническите спецификации, като при поискване трябва да представя съответните сертификати и декларации за съответствие;
10. ИЗПЪЛНИТЕЛЯТ носи всякакви свързани с изпълнението на договора рискове до момента на редовното предаване на цялата изработка на ВЪЗЛОЖИТЕЛЯ с приемо-предавателен протокол за завършен Етап 1 на договора;
11. ИЗПЪЛНИТЕЛЯТ отговаря в пълен размер за трудовата безопасност и здравословните условия на труд на работниците и служителите си по време на изпълнението на Енергоефективните мерки и осигурява тяхното оборудване със средствата за охрана на труда;
12. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ винаги, когато съществува опасност от забавяне или друга промяна, която може да повлияе върху изпълнението, на което и да е договорно задължение;
13. ИЗПЪЛНИТЕЛЯТ е длъжен за целия срок на Етап 1 да предоставя на ВЪЗЛОЖИТЕЛЯ достъп до Обекта за осъществяване на контрол по изпълнението;
14. ИЗПЪЛНИТЕЛЯТ е длъжен след приключване на изпълнението на Енергоефективните мерки да ги предаде на ВЪЗЛОЖИТЕЛЯ в добро техническо състояние и добър външен вид с приемо-предавателен протокол;
15. ИЗПЪЛНИТЕЛЯТ се задължава да обучи експлоатационния персонал на ВЪЗЛОЖИТЕЛЯ за работа с предвидените за инсталиране и модернизиране системи и инсталации, както и да предостави необходимите за това инструкции и ръководства;
16. ИЗПЪЛНИТЕЛЯТ е длъжен да приеме плащане на цената на договора съгласно Погасителния план и преди изтичане на срока за изплащане;
17.
ИЗПЪЛНИТЕЛЯТ е длъжен в случаи на промяна в обстоятелствата, свързани с Обекта, която е от естеството да доведе до промяна в конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора (в това число, но не само – базови нива на консумация на енергия от Обекта, броя/видовете консуматори на енергия в Обекта, базови годишни нива на произвеждан продукт от Обекта, начин и честота на експлоатация на консуматорите на енергия в Обекта, цена за kWh ел. енергия и т.н.) и при представено аргументирано искане от ВЪЗЛОЖИТЕЛЯ, да приеме преизчисляване на стойността на технико-икономическите показатели, което да бъде съобразено при преценката за постигнатия Гарантиран енергоефективен резултат;
18. ИЗПЪЛНИТЕЛЯТ се задължава да сключи договор/договори за подизпълнение с посочените в офертата му подизпълнители в срок от 30 дни от сключване на настоящия Договор. В срок до 7 (седем) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП (ако е приложимо);
Общи права и задължения на ВЪЗЛОЖИТЕЛЯ

Чл. 26. ВЪЗЛОЖИТЕЛЯТ има право:

1. да изисква и да получи Услугите в уговорените срокове, количество и качество;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора или да извършва проверки, при необходимост и на мястото на изпълнение на Договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него материали или съответна част от тях;

4. да изисква от ИЗПЪЛНИТЕЛЯ преработване или доработване на материалите в съответствие с уговореното в Договора;

5. да не приеме някои от Енергоефективните мерки, които не са в съответствие с уговореното в Договора;

6. при установяване на недостатъци при приемане на извършените Енергоефективни мерки да поиска отстраняването им за сметка на ИЗПЪЛИТЕЛЯ в допълнително уговорен между Страните срок;
7. да заплати Цената на Договора съгласно Погасителния план преди изтичане на срока за изплащане, като бъде намалена сумата на лихвите за периода на предсрочно погасяване на инвестицията, като за това си действие не търпи неустойки, но дължи премиални плащания при наличието на условията за плащането на такива.

8. При промяна в обстоятелствата, свързани с Обекта, която е от естеството да доведе до промяна в конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора (в това число, но не само – базови нива на консумация на енергия от Обекта, броя/видовете консуматори на енергия в Обекта, базови годишни нива на произвеждан продукт от Обекта, начин и честота на експлоатация на консуматорите на енергия в Обекта, цена за kWh ел. енергия и т.н.) да представи аргументирано искане до ИЗПЪЛНИТЕЛЯ за преизчисляване на стойността на технико-икономическите показатели, което да бъде съобразено при преценката за постигнатия Гарантиран енергоефективен резултат;
Чл. 27. ВЪЗЛОЖИТЕЛЯТ се задължава:

1. да приеме изпълнението на Услугите за всеки отделен етап, когато отговаря на договореното, по реда и при условията на този Договор;

2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;

3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация в съответствие с уговореното в Договора;

5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

6. да освободи представената от ИЗПЪЛНИТЕЛЯ Гаранция за изпълнение съгласно клаузите на Договора;
7. за целия срок на действие на Договора да планира и осигурява ежегодно средства в размер, достатъчен да покрие плащанията по Договора и текущата издръжка на Обекта;
8. ВЪЗЛОЖИТЕЛЯТ няма право да извършва реконструкции, модернизации и подмяна на монтираните и модернизирани съоръжения и инсталации на Обекта (Енергоефективните мерки) без предварително съгласуване с ИЗПЪЛНИТЕЛЯ;
9. ВЪЗЛОЖИТЕЛЯТ е длъжен да застрахова Обекта, за който се изпълняват Енергоефективни дейности срещу природни бедствия, разрушаване или повреждане за целия период на изплащане на инвестицията за тях и да предостави на ИЗПЪЛНИТЕЛЯ копие от застрахователната полица. ВЪЗЛОЖИТЕЛЯТ съгласува с ИЗПЪЛНИТЕЛЯ условията за застраховка на Обекта;
10. ВЪЗЛОЖИТЕЛЯТ се задължава след изпълнението на Енергоефективните мерки да осигури използването им с грижата на добър стопанин и в съответствие с инструкциите и предписанията за експлоатация издадени от ИЗПЪЛНИТЕЛЯ, както и да поддържа в изправност и добро състояние сградите на Обекта и монтираните в тях оборудване, съоръжения и инсталации;
11. ВЪЗЛОЖИТЕЛЯТ е длъжен да съгласува с ИЗПЪЛНИТЕЛЯ предварително (а, когато това е невъзможно – своевременно след настъпването) и в писмена форма всяка промяна в обстоятелствата, свързани с Обекта, която е от естеството да доведе до промяна в конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора (в това число, но не само – базови нива на консумация на енергия от Обекта, броя/видовете консуматори на енергия в Обекта, базови годишни нива на произвеждан продукт от Обекта, начин и честота на експлоатация на консуматорите на енергия в Обекта, цена за kWh ел. енергия и т.н.);
12. ВЪЗЛОЖИТЕЛЯТ е длъжен, в случаи на промяна в обстоятелствата, свързани с Обекта, която е от естеството да доведе до промяна в конкретните стойности на технико-икономическите показатели, установени и залегнали в основата на Доклада за обследване за енергийна ефективност, приложен към Договора (в това число, но не само – базови нива на консумация на енергия от Обекта, броя/видовете консуматори на енергия в Обекта, базови годишни нива на произвеждан продукт от Обекта, начин и честота на експлоатация на консуматорите на енергия в Обекта, цена за kWh ел. енергия и т.н.) и при представено аргументирано искане от ИЗПЪЛНИТЕЛЯ, да приеме преизчисляване на стойността на технико-икономическите показатели като преизчислението следва да бъде съобразено при преценката за постигнатия Гарантиран енергоефективен резултат;
13. ВЪЗЛОЖИТЕЛЯТ е длъжен своевременно да уведоми ИЗПЪЛНИТЕЛЯ при възникнала техническа повреда или друг проблем, касаещ инсталираното оборудване, предмет на доставка и монтаж по Договора (Енергоефективните мерки);
14. ВЪЗЛОЖИТЕЛЯТ е длъжен да използва промишленото оборудване по настоящия договор като основно работно. В случаите на авария с него ВЪЗЛОЖИТЕЛЯТ има право да използва свое друго резервно промишленото оборудване само след като надлежно е уведомил ИЗПЪЛНИТЕЛЯ за възникналата авария и ИЗПЪЛНИТЕЛЯТ виновно не е отстранил аварията своевременно (за своя сметка в съответните законовопредвидени гаранционни срокове и при спазване от страна на ВЪЗЛОЖИТЕЛЯ на инструкциите и правилата за експлоатация на промишленото оборудване по настоящия Договор или за сметка на ВЪЗЛОЖИТЕЛЯ, когато аварията е настъпила извън тези гаранционни срокове или макар и в техните рамки, но по вина на ВЪЗЛОЖИТЕЛЯ). При неспазване на това свое задължение ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на Гарантирания енергоефективен резултат, изчислен по средната цена за kWh ел. енергия, заплащана от ВЪЗЛОЖИТЕЛЯ през изтеклия дванадесетмесечен период преди нарушението;
15. ВЪЗЛОЖИТЕЛЯТ е длъжен да извършва за собствена сметка регулярното и плановото техническо обслужване на оборудването по настоящия Договор съгласно схема, представена от ИЗПЪЛНИТЕЛЯ.
ПРЕДАВАНЕ И ПРИЕМАНЕ НА ИЗПЪЛНЕНИЕТО 

Чл. 28. Предаването на изпълнението на Услугите за Етап 1 се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).
Чл. 29. (1) ВЪЗЛОЖИТЕЛЯТ има право:
1. да приеме изпълнението, когато отговаря на договореното;
2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;
3. да откаже да приеме изпълнението при съществени отклонения от договореното в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора.
(2) Окончателното приемане на изпълнението на Услугите по Етап 1 на този Договор се извършва с подписване на окончателен Приемо-предавателен протокол, подписан от Страните непосредствено след изтичането на срока за изпълнение на Енергоефективните мерки по Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им.
САНКЦИИ ПРИ НЕИЗПЪЛНЕНИЕ

Чл. 30. При просрочване изпълнението на задълженията по този Договор, неизправната Страна дължи на изправната неустойка в размер на 0,1% (нула цяло и едно на сто) от Цената за съответния етап за всеки ден забава, но не повече от 10% (десет на сто) от стойността на съответния етап.
Чл. 31. При констатирано лошо или друго неточно или частично изпълнение на или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 

Чл. 32. При разваляне на Договора поради виновно неизпълнение на някоя от Страните, виновната Страна дължи неустойка в размер на 10 % (десет на сто) от Стойността на Договора.
Чл. 33. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.
Чл. 34. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

ПРЕКРАТЯВАНЕ НА ДОГОВОРА

Чл. 35. (1) Този Договор се прекратява:

1. с изтичане на Срока на Договора;

2. с изпълнението на всички задължения на Страните по него; 

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства; 

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от Страните.
Чл. 36. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 

1. когато ИЗПЪЛНИТЕЛЯТ не е започнал изпълнението на Услугите в срок до 30 (тридесет) дни, считано от Датата на подписване на Договора;

2. ИЗПЪЛНИТЕЛЯТ виновно е прекратил изпълнението на Услугите за повече от 30 (тридесет) дни;

3. ИЗПЪЛНИТЕЛЯТ е допуснал съществено отклонение от Условията за изпълнение на поръчката, Техническата спецификация и Техническото предложение;
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 37. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
Чл. 38. Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 

б) да предаде на ВЪЗЛОЖИТЕЛЯ всички [отчети/разработки/доклади], изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

Чл. 39. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги, както и всички останали плащания (лихвени, премиални и др.), предвидени с настоящия договор. 
ОБЩИ РАЗПОРЕДБИ
Дефинирани понятия и тълкуване 

Чл. 40. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Договора имат предимство пред разпоредбите на Приложенията.

Спазване на приложими норми 

Чл. 41. При изпълнението на Договора, ИЗПЪЛНИТЕЛЯТ [и неговите подизпълнители] е длъжен [са длъжни] да спазва[т] всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност 

Чл. 42. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. [Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.]

(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.
(4) Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица. 

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Публични изявления

Чл. 43. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права

Чл. 44. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право. 

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на съответния документ или материал; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на продукта от третото лице, чиито права са нарушени.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до […] (словом)] дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения
Чл. 45. Страните имат правото да прехвърлят правата и задълженията, произтичащи от този Договор съгласно приложимото право. Паричните вземания по Договора [и по договорите за подизпълнение] могат да бъдат прехвърляни или залагани съгласно приложимото право.

Изменения

Чл. 48. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

Чл. 49. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.
Нищожност на отделни клаузи

Чл. 50. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 
Уведомления

Чл. 51. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: …………………………………………. 

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ: 

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща. 

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

Чл. 52. (1) Този Договор се сключва на български.

(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ [или негови представители или служители], са за сметка на ИЗПЪЛНИТЕЛЯ. 

Приложимо право

Чл. 53. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове

Чл. 54. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

Чл. 55. Този Договор се състои от …… страници и е изготвен и подписан в 2 (два) еднообразни екземпляра – по един за всяка от Страните.

Приложения:

Чл. 56. Към този Договор се прилагат и са неразделна част от него следните приложения:
Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Погасителен план 
Приложение № 5 - Доклад за обследване за енергийна ефективност
Приложение № 6 – Гаранция за изпълнение
ВЪЗЛОЖИТЕЛ: ....................


ИЗПЪЛНИТЕЛ: ................................


/………………./





/………………./

